Title: Príloha č1
Author: HARVILAK
Last saved by: timea.lengyelova
Company: SVPS

Príloha č. 2
k nariadeniu vlády č. .../2005 Z.z.

informáciE, ktoré musí poskytnúť štátna  veterinárna a potravinová správa  pri potvrdení slintačky a krívačky

1.	Do 24 hodín od potvrdenia každého primárneho ohniska alebo výskytu v prevádzkových priestoroch alebo v dopravných prostriedkoch uvedených v § 16, musí štátna veterinárna a potravinová správa  prostredníctvom systému na ohlasovanie chorôb zvierat ustanoveného s súlade s osobitným predpisom^1) nahlásiť

^1 § 3 nariadenia vlády Slovenskej republiky č. 288/2003 Z. z.  o hlásení chorôb zvierat

a)	dátum odoslania,
b)	čas odoslania,
c)	krajinu pôvodu,
d)	názov choroby a typ vírusu, ak je to potrebné,
e)	poradové číslo ohniska,
f)	typ ohniska,
g)	referenčné  číslo ohniska súvisiaceho s ohniskom,
h)	región a zemepisnú polohu poľnohospodárskeho podniku,
i)	iný región postihnutý  obmedzeniami,
j)	dátum potvrdenia a metódu použitú na potvrdenie,
k)	dátum podozrenia,
l)	predpokladaný dátum prvej infekcie,
m)	pôvod choroby, pokiaľ je to možné, 
n)	prijaté opatrenia na kontrolu choroby.

2.	Ak sa vyskytnú primárne ohniská alebo je výskyt v prevádzkových priestoroch alebo dopravných prostriedkov uvedených v § 16, musí štátna veterinárna a potravinová správa orgán okrem údajov uvedených v bode 1 zaslať aj tieto informácie
a)	 počet zvierat každého z vnímavých druhov v ohnisku, alebo v prevádzkových priestoroch a dopravných prostriedkoch uvedených v § 16,
b) 	pre každý druh a kategóriu zvierat (na chov, výkrm, zabitie, atď.), počet uhynutých zvierat vnímavých druhov v poľnohospodárskom podniku, na bitúnku alebo v dopravnom prostriedku,
c) 	pre každú kategóriu zvierat (na chov, výkrm, zabitie, atď.), morbiditu a počet zvierat vnímavých druhov, u ktorých sa potvrdila slintačka a krívačka,
d) počet zvierat vnímavých druhov usmrtených v ohnisku, bitúnku alebo dopravnom prostriedku,
e)  počet spracovaných a odstránených tiel zvierat,
f) vzdialenosť ohniska od najbližšieho poľnohospodárskeho podniku, v ktorom sa držia zvieratá vnímavých druhov,
g) 	ak sa potvrdila slintačka a krívačka na bitúnku alebo dopravnom prostriedku, umiestnenie poľnohospodárskeho podniku alebo poľnohospodárskych podnikov pôvod infikovaných zvierat alebo tiel zvierat.

3.	V prípade sekundárnych ohnísk sa informácie uvedené v bodoch 1 a 2 musia zaslať v rámci lehoty stanovenej v osobitnom predpise^1) .

4.	Štátna veterinárna a potravinová správa  zabezpečí, aby sa informácie, ktoré sa musia poskytnúť v súvislosti s akýmkoľvek ohniskom alebo výskytom  slintačky a krívačky v poľnohospodárskom podniku, bitúnku alebo dopravnom prostriedku podľa bodov 1 až 3, zaslali písomne čo najskôr Komisii a ostatným členským štátom, vrátane najmä
a) 	dátumu, kedy boli zvieratá vnímavých druhov v poľnohospodárskom podniku, bitúnku alebo dopravnom prostriedku usmrtené a ich telá spracované,
b)  	výsledkov vyšetrení vzoriek, ktoré sa odobrali pri usmrtení zvierat vnímavých druhov,
c) 	tam, kde sa uplatnila výnimka podľa § 18, počet usmrtených a spracovaných zvierat vnímavých druhov, a kde je to potrebné, počet zvierat vnímavých druhov, ktoré sa  musia zabiť neskôr a časovú lehotu stanovenú na ich zabitie,
d) 	akékoľvek informácie súvisiace s možným pôvodom choroby alebo pôvodom choroby, ak bola potvrdená,
e) v prípade primárneho ohniska alebo výskytu slintačky a krívačky na bitúnku alebo  dopravnom prostriedku, genetický typ vírusu diagnostikovaného v ohnisku alebo pri výskyte,
f) ak boli usmrtené zvieratá vnímavých druhov v kontaktných poľnohospodárskych podnikoch alebo v poľnohospodárskych podnikoch, kde sú zvieratá vnímavých druhov podozrivé z infekcie vírusom slintačky a krívačky, informácie o
1. dátume usmrtenia a počte zvierat vnímavých druhov každej kategórie usmrtených v každom poľnohospodárskom podniku, a ak zvieratá vnímavých druhov v kontaktných poľnohospodárskych podnikoch neboli usmrtené, musia byť poskytnuté informácie o dôvodoch na také rozhodnutie,
2. epizootologických súvislostiach medzi ohniskom slintačky a krívačky a každým kontaktným poľnohospodárskym podnikom alebo o dôvodoch, ktoré viedli k podozreniu zo slintačky a krívačky v každom podozrivom poľnohospodárskom podniku,
3. výsledkoch laboratórnych vyšetrení vykonaných zo vzoriek odobratých od zvierat vnímavých druhov v poľnohospodárskych podnikoch a pri ich usmrtení.

5.	Ak systém ohlasovania chorôb zvierat z akýchkoľvek dôvodov nie je dočasne operatívny, použijú sa iné prostriedky komunikácie.